ທ່ານ Kerry ແລະທ່ານ Hagel ເດີນທາງໄປ ອອສເຕຣເລຍ ເພື່ອພົບປະກັບ ຄູ່ຕຳແໜ່ງຢູ່ທີ່ນັ້ນ (ວີດີໂອ)
ລມຕ ຕ່າງປະເທດ ແລະ ລມຕ ປ້ອງກັນປະເທດ ສຫລ ຈະໂອ້ລົມກັນ ກັບພວກຄູ່ຕຳແໜ່ງ ທີ່ອອສເຕຣເລຍ ເລື້ອງການຄ້າ ຄວາມປອດໄພໃນການເດີນທະເລ ແລະອື່ນໆ.
ທ່ານ John Kerry ລັດຖະມົນຕີຕ່າງປະເທດສະຫະລັດ ເດີນ ທາງໄປຮອດອອສເຕຣເລຍແລ້ວ ບ່ອນທີ່ທ່ານຈະໄປຮ່ວມກັບ ທ່ານ Chuck Hagel ລັດຖະມົນຕີປ້ອງກັນປະເທດສະຫະລັດ ເພື່ອທຳການໂອ້ລົມສົນທະນາກັບ ບັນດາຄູ່ຕຳແໜ່ງຂອງພວກ ທ່ານ ຈາກອອສເຕຣເລຍ ທ່ານ Kerry ພ້ອມກັບທ່ານນາງ Julie Bishop ລັດຖະມົນຕີຕ່າງປະເທດອອສເຕຣເລຍ ໄດ້ບິນໄປຍັງນະຄອນຊິດນີ ໃນວັນຈັນມື້ນີ້ ຫຼັງຈາກໄປຮ່ວມກອງປະຊຸມກຸ່ມອາຊຽນ ທີ່ ມຽນມາແລ້ວ ທ່ານ Kerry ທ່ານ Hagel ແລະທ່ານນາງ Bishop ພ້ອມກັບທ່ານ David Johnston ລັດຖະມົນຕີປ້ອງກັນປະເທດອອສເຕຣເລຍ ຈະພົບປະກັນໃນວັນອັງຄານມື້ອື່ນ ເພື່ອທຳ ການໂອ້ລົມສົນທະນາກັນໃນເລື້ອງຕ່າງໆ ຮວມທັງເລື້ອງການຄ້າ ຄວາມປອດໄພໃນ ການເດີນເຮືອທາງທະເລ ແລະການປ່ຽນແປງຂອງດິນຟ້າອາກາດ